Spremni dokument k predlogu o uporabi Solidarnostnega sklada Evropske unije za pomoč Romuniji, Italiji in Avstriji

Spremembe izkaza odhodkov za oddelek III so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

SPREMEMBE IZKAZA PRIHODKOV IN ODHODKOV PO ODDELKIH

Evropskemu parlamentu in Svetu predlaga predlog spremembe proračuna št. 3 k proračunu za leto 2019.

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…) in zlasti člena 44 Uredbe,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,

Predlog spremembe proračuna (PSP) št. 3 za leto 2019 je priložen predlogu za uporabo sredstev Solidarnostnega sklada Evropske unije v višini 293 551 794 EUR za zagotovitev pomoči Romuniji, Italiji in Avstriji po naravnih nesrečah, ki so te države članice prizadele v letu 2018:

·Romunija: poplave po močnem deževju v severovzhodni regiji od sredine junija do začetka avgusta,

·Italija: poplave in zemeljski plazovi po močnem deževju od alpskih območjih na severu do Sicilije,

·Avstrija: meteorološki pojavi v Italiji so vplivali tudi na alpske/južne regije, zlasti Koroško in vzhodno Tirolsko.

PSP št. 3/2019 predlaga vknjižbo potrebnih odobritev v splošni proračun za leto 2019, tako v obveznostih kot v plačilih.

2. Financiranje

V skladu s členom 10(1) uredbe o VFO je skupni znesek, ki je bil na voljo za uporabo sredstev Solidarnostnega sklada EU v začetku leta 2019, znašal 851 082 072 EUR, kar je vsota dodeljenih sredstev za leto 2019 v višini 585 829 691 EUR, čemur se prištejejo dodeljena sredstva za leto 2018 v višini 265 252 381 EUR, ki so ostala neporabljena in so bila prenesena v leto 2019.

Znesek, ki se lahko uporabi na tej stopnji leta 2019, je 704 624 649 EUR. To ustreza skupnemu znesku, ki je bil na voljo za uporabo sredstev Solidarnostnega sklada EU v začetku leta 2019 (851 082 072 EUR), od česar se odšteje zadržani znesek v višini 146 457 423 EUR, da se spoštuje obveznost glede zadržanja 25 % sredstev, dodeljenih v letu 2019, do 1. oktobra 2019, kot je določeno v členu 10(1) uredbe o VFO.

Zbirna razpredelnica financiranja Solidarnostnega sklada EU Znesek v EUR Dodelitve iz leta 2018, prenesene v leto 2019 265 252 381 Dodelitve za leto 2019 585 829 691 --------------- Skupna sredstva na voljo v začetku leta 2019 851 082 072 Minus 25 % zadržanih dodelitev za leto 2019 –146 457 423 ---------------- Najvišji znesek, ki je trenutno na voljo (dodelitve za leti 2018 + 2019) 704 624 649 Skupni znesek predlagane pomoči, ki se bo uporabil za Romunijo, Italijo in Avstrijo –293 551 794 Preostala sredstva, ki so na voljo do 1. oktobra 2019 411 072 855

3.Odobritve, zahtevane v proračunu za leto 2019

Na podlagi vlog Romunije, Italije in Avstrije je izračun finančnega prispevka iz Solidarnostnega sklada EU, ki temelji na oceni skupne neposredne škode, 293 551 794 EUR. Komisija predlaga spremembo proračuna za leto 2019, tako da se poveča proračunska vrstica 13 06 01 „Pomoč državam članicam v primeru večje naravne nesreče, ki ima resne posledice za življenjske razmere, naravno okolje ali gospodarstvo“ za 293 551 794 EUR, in sicer tako v odobritvah za prevzem obveznosti kot tudi v odobritvah plačil (glej spodnjo razpredelnico).

Zneski v EUR Proračunska vrstica Ime Odobritve za prevzem obveznosti Odobritve plačil 13 06 01 Pomoč državam članicam v primeru večje naravne nesreče, ki ima resne posledice za življenjske razmere, naravno okolje ali gospodarstvo 293 551 794 293 551 794 Skupaj 293 551 794 293 551 794

4.Zbirna razpredelnica po razdelkih večletnega finančnega okvira